Irlan Lor (basa Inggris Northern Ireland) minangka sawijiné praja Britania Raya lan dumunung ing sisih wétan-lor pulo Irlandia. Jembar wewengkoné ya iku 14.139 km² lan kang ndunungi cacah 1.685.267 jiwa (April 2001). Irlandia Lor ndarbèni kutha krajan Belfast. Irlandia Lor wewatesan karo Républik Irlandia. Sajeroning basa Inggris laladan iki karan Northern Ireland utawa Ulster. Nanging jeneng iki rada jumbuh sebab sabeneré Ulster iku jenengé tilas provinsi Irlandia kang wewengkoné luwih amba. Ulster pérangan kidul isih dadi wewengkon Irlandia. Jeneng iki mung dianggo déning kaum Unionis.

Sawetara fakta 
Nalika Irlandia (Kidul) mardika saka Britania Raya taun 1920, kang ndunungi Irlandia Lor kang sapérangan gedhé nganut agama Protèstan lan isih setya marang Karajan Britania Raya milih tetep dadi pérangan nagara kesatuan Britania Raya. Wong-wong mau diarani kaum Unionis, déné wong saka Irlandia Kidul diarani kaum Nasionalis. Nanging permasalahan ora mandheg tekan semana, sebab wong-wong kang nganut agama Katulik ing Irlandia Lor ngrasa didiskriminasi. Karusuhan kang dijenengaké The Troubles miwiti ing taun 1969.

Pratélan kutha 
 Belfast
 Londonderry

Uga delengen 
 Pratélan nagara
 Pratélan nagara miturut bawana

Pranala njaba 
 Northern Ireland Office
 Situs resmi pariwisata

Irlandia Lor